cyanic-selkie/wikianc huggingface dataset:
Escultura
Manierismu
Les figures pequeñes en bronce, qu'adornaben los gabinetes de la xente rica que tenía'l vezu de coleccionar obres d'arte, yeren otru tipu d'escultures popular na dómina del Renacimientu. Ente los autores d'estes estatues, xeneralmente de temática mitolóxica y con bayura de figures desnudes, destaca Giambologna, autor flamencu establecíu en Florencia que, amás d'estes obres, facía tamién escultures de tamañu natural. Dos d'elles axuntáronse a la coleición d'escultures de la Piazza della Signoria. Elli, y los sos seguidores, mos dexaron dellos exemplos de la nomada figura serpentinata, escultura na qu'apaecen dos figures entrellazaes que permite la so visión dende tolos ángulos.
Luis Alberto Lacalle
Rellaciones col movimientu obreru
Antes d'asumir la presidencia, mientres los meses de trabayu nel Parque Hotel, l'entós presidente electu intentara poner en práutica otru de los anuncios de “La Respuesta Nacional” referíos a la busca d'una “coincidencia social” colos cuerpos intermediarios de la sociedá (asociaciones, gremios, cámares y sindicatos). Ente que los dirixentes de les asociaciones, gremios, sindicatos etc., diéron-y una respuesta clara y tayante: “al nuevu gobiernu, nin una hora de tregua…”.
Escultura
Barrocu y Rococó
Na escultura barroca los grupos de figures asumen una nueva importancia, y trátase la figura humana con una concepción diferente del movimientu: les figures rodeen n'espiral un vórtex central vacíu, o muévense hacia fuera pa ocupar l'espaciu que las arrodia. La escultura barroca aveza a tener multiples puntos de visión ideales, y en xeneral sigue la tendencia, entamada nel Renacimientu, d'abandonar el relieve en favor de la escultura de bultu redondu diseñada pa ser colocada en metá d'un espaciu ampliu. Asina, les fontes esculturales como la Fontana dei Quiatro Fiumi, fecha en 1651 por Bernini en Roma, o les de los xardinos del Palaciu de Versalles son una especialidá barroca. La figura principal d'esti estilu escultóricu foi Gian Lorenzo Bernini, autor d'obres maestres como L'éxtasis de Santa Teresa (1647-52). Munches de les obres barroques, d'otra banda, añedíen elementos extraesculturales, como iluminación oculta o fontes d'agua, o fusionaben escultura y arquiteutura pa crear una esperiencia nueva al espectador. Los artistes considerábense a sigo mesmos como continuadores de la tradición clásica, magar qu'admiraben más la escultura romana tardía y la helenística que la que nosotros tenemos anguaño por clásica.
La Reforma protestante provocó la desapaición cuasi total de la escultura relixosa na mayoría de la Europa septentrional, y magar que la escultura de tema secular, especialmente bustos y monumentos funerarios continuó, el Sieglu d'oru neerlandés nun tien dengún elementu escultural significativu sacante nel campu de la orfebrería. Na Europa católica, por embargu, y en parte como reacción direuta escontra la Reforma, la escultura tuvo un papel tan destacáu como'l que tuviera a finales de la Edá Media. Les estatues de gobernantes y nobles foron cada vegada más populares. No que cinca al rococó, l'estilu yera más afayaízu pa los trabayos de pequeñu tamañu, y alcontró la so forma escultural ideal na porzolana, y tamién en figures pa decorar interiores, d'ilesies o cases particulares, en madera o yesu.
Luis Alberto Lacalle
Una "lluna de miel" bien curtiu
De les amenaces pasaron direuta y rápido a la realidá. El selmanariu “Busca” del xueves 15 de marzu, sol títulu de “El PIT-CNT empezó a preparar a la so militancia ante la perspeutiva d'un próximu enfrentamientu col gobiernu”, anunció que la primer movilización sería'l 23 de marzu. Añede de siguío l'artículu: “L'axuste fiscal, y la situación salarial de los emplegaos públicu y priváu, l'anunciada reglamentación del derechu a fuelga, la privatización parcial o total de les empreses estatales y l'aprobación d'una nueva llei d'enseñanza, son identificaos pol PIT-CNT como les temes que van aniciar les sos movilizaciones”.
Escultura
Neoclasicismu
L'estilu neoclásicu, que recuperó na segunda metá del sieglu XVIII la cultura clásica grecorromana, dio-y gran importancia a la escultura. Rescamplen les figures de Jean-Antoine Houdon, que demostró'l potencial de la escultura pal retratu, y Antonio Canova, que los sos desnudos exemplifiquen el carácter idealista d'esti movimientu artísticu. El periodu neoclásicu foi ún de los meyores momentos pa la escultura pública, magar que los prototipos "clásicos" que tomaben de modelu yeren en xeneral copies romanes d'escultures helenístiques. Amás de Canova o Houdon, podemos citar ente los autores neoclásicos europeos más importantes al inglés John Flaxman y al danés Bertel Thorvaldsen. Esti movimientu artísticu difundiose tamién a los Estaos Xuníos, au alcanzó'l so cumal unos años más tardes que n'Europa, y au destaca ente los demás artistes neoclásicos la figura de Hiram Powers.
Luis Alberto Lacalle
Una "lluna de miel" bien curtiu
Según Atilio Garrido, autor del llibru Lacalle con alma y vida, pocos díes dempués de que Lacalle asumiera la presidencia, los dirixentes sindicales taben en "contra de too lo que'l candidatu a Presidente había dichu que diba faer y que'l pueblu, mayoritariamente, sofitó col so votu nes urnes". Más palantre espresaba l'artículu que “''plantegar a los sindicatos que tengan puestes midíes de fuercia p'aplicar en casu de la presentación del proyeutu de reglamentación del derechu de fuelga o del paquete d'axuste fiscal […]. Pa estos casos ta previstu un paru con concentración ante'l Parllamentu". Na mesma nota dase cuenta de que'l responsable del sector sindical del Partíu Comunista y dirixente del gremiu portuariu, Félix Díaz, sostuvo que les temes que tán plantegaos “impliquen la sobrevivencia de les organizaciones gremiales yá que cola reglamentación sindical quíten-yos velocidá de reaición (…) y eso pue ser la so capadura''”.
El paru conveníu, con concentración ante'l Parllamentu, realizóse'l 23 de marzu de quince a dieciocho hores, con concentración a los cuatro de la tarde ante'l Palaciu Llexislativu. Daqué inauditu na historia d'Uruguái, por cuenta de que realizóse a los ventitrés díes d'asumir el nuevu gobiernu. Anque'l presidente Lacalle pidió cooperación al PIT-CNT, el miércoles 21 d'abril la central sindical anunciu que nun esiste “posibilidá de tregua dalguna”. Pela so parte, la publicación del MLN del 25 d'abril reclamó al PIT-CNT “''dar la llucha nes cais, movilizaos, aguantando los embates del gobiernu (…). Son tiempos de resistencia, de faer la pata ancha pa nun perder más terrenal entá, d'engarrar llombu contra llombu porque l'enemigu ye unu, y bien que nun lo probó con esti pactu sírve-yos de preséu de dominiu''”.
Escultura
L'arte greco-budista
Los oríxenes del arte greco-budista hai que buscalos nel reinu helenísticu greco-bactrianu (250 e.C.-130 e.C.), allugáu no qu'anguaño ye Afganistán. Dende esi focu la culturar helenística irradió al socontinente indiu col establecimientu del pequeñu reinu indo-griegu (180 e.C.-10 e.C.). Embaxu'l gobiernu de los indo-griegos, y dempués de los kushan, la interacción ente les cultures griega y budista floreció na rexón de Gandhara (norte del actual Paquistán) pa después espardese a la India ya influenciar l'arte de la rexón de Mathura (nel actual estáu indiu d'Uttar Pradesh) y más tarde l'arte hinduista del imperiu gupta, dende'l que s'espardió pel restu d'Asia. La influyencia helenística tamién llegó al norte, al Asia Central, influyendo enforma nel arte de la cuenca del Tarim (rexón autónoma de Xinjiang, China) y de les cueves de Dunhuang (provincia de Gansu, China), y finalmente na representación escultórica de la figura humana en China, Corea y Xapón.
Luis Alberto Lacalle
Intentu de reglamentación del derechu de fuelga
El presidente Lacalle dixo que: “Ye necesaria una llexislación fayadiza pal institutu de la fuelga”. Ente que nel Seminariu del PIT-CNT auspiciado pola OIT, Héctor Hugo Barbagelata destacó'l calter ajurídico de les fuelgues» como fenómenu social que nun puede ser reguláu pol derechu. Barbagelata señaló que toa iniciativa d'esta naturaleza ye un factor de perturbación de les rellaciones obreru-patronales. Almitió que la llei tenía de llindase a regular delles de les consecuencies tales como los sos efeutos sobre'l contratu de trabayu estableciendo que se trata d'una suspensión y non de la rotura d'ésti, o tamién en casos d'infortuniu coleutivu puede determinase pola llei'l mínimu de serviciu que'l so caltenimientu tienen d'asegurar los güelguistes. (que tendría de ser aseguráu pola autorregulación sindical).
Escultura
China
Los vasos rituales de bronce de les dinastíes Shang y Zhou fabricáronse per demientres un mileniu, entamando alredor del 1500 e.C., y exercieron una influyencia continuada nel arte chinu de magar. Son vasos de bronce fundíos con una decoración complexa de tipu zoomórficu, na que s'evita l'usu de la figura humana. La única esceición son les grandes figures recientemente descubiertes en Sanxingdui. Esti espectacular exércitu de figures de terracota foi fechu pa la tumba de Qin Shi Huang, primer emperador de la China unificada (221-210 e.C.), como una versión a gran tamañu de les figures que se colocaben, de bien tiempu atrás, nes tumbes de los poderosos pa permití-yos esfrutar, nel más allá, del mesmu estilu de vida que teníen cuando vivíen. La colocación de pequeñes figures en cerámica o madera nes tumbes pervivió dellos sieglos más, alcanzando'l so cumal, no que cinca a la calidá de les pieces, nel tiempu de la dinastía Tang. Tamién persistió en China la tradición de facer estatues de cerámica de gran tamañu, mesmo coles figures de cerámica con decoración sancai que dempués con estatues de Buda, coles estatues de tamañu cuasi natural de luohans (los perfectos, xente que yá alcanzaron el Nirvana) en cerámica o figures de gran tamañu pa decorar templos y palacios.
La producción de pequeñes figures, o grupos d'elles, de temática budista algamó una gran calidá en diversos materiales, rescamplando los trabayos en relieve sobre metal o xade. Nos periodos más tempranos de la historia imperial ficiéronse munches escultures a partir de roca sacada de complexos de cueves que facíen les veces de canteres, y tamién practicose la escultura na propia roca, con figures xeneralmente pintaes. Los escultores de toa triba yeren consideraos artesanos y, poro, consérvense los nomes de perpocos d'ellos. Dende la dinastía Ming pa en delantre la producción d'estatuines de temática secular o relixosa en porzolana y otros materiales convirtióse nuna importante fonte d'ingresos pal país al traviés de la so esportación.
Luis Alberto Lacalle
Intentu de reglamentación del derechu de fuelga
De la mesma el Secretariáu Executivu del PIT-CNT declaró públicamente que «l'anteproyeutu de reglamentación del derechu de fuelga tapa un deséu de maniar, adomar y amansar al movimientu sindical. Una necesidá evidente a la d'intentar aplicar una política de shock que mengua'l pesu de la carga impositiva sobre los asalariaos y xubilaos (axuste fiscal) redistribuye en forma regresiva l'ingresu nacional, amenorga fontes de trabayu (amenorgamientu de la inversión) y apurre la soberanía (privatizaciones d'empreses públiques). Prioriza, a última hora, la bona lletra frente al acreedor esterior, frente a les necesidaes del país y la so xente».
Alan Pinheiro
Alan Pinheiro ye un futbolista brasilanu.
Luis Alberto Lacalle
Conflictividá sindical y "diálogu social"
El 11 de xunetu militantes del SUNTMA (Sindicatu Únicu de trabayadores del Mar y Allegaos), en conflictu, esperaron a Lacalle a la salida del Ministeriu de Ganadería, Agricultura y Pesca, y ante la so presencia empezaron cantares soeces llanzando sobre l'automóvil presidencial volantes titulaos “La pesca en llucha”. Mientres tou agostu los sindicalistes aplicaron una enorme aición obstaculizadora con paros de too tipu cola plataforma de “aguantar al gobiernu, demanda de meyores presupuésta-yos, contra la fame y la desocupación”. En forma perlada fueron deteniendo les sos xeres los trabayadores de los rexistros públicos afectando los trámites aduaneros, operaciones con automóviles ya inmuebles. Paralizaron les sos xeres los funcionarios de la Direición Xeneral Impositiva, los servicios de tresporte urbanu y intedepartamental, detúvose l'actividá na enseñanza y el vienres 24 d'agostu empecipióse un paru xeneral de 6 hores y una marcha escontra l'Edificiu Llibertá. Esta última movilización producióse once díes dempués d'habese lleváu a cabu otra xunta ente'l Presidente y el PIT-CNT. La violencia tuvo presente. Fueron mancaos trés tresportistes que realizaben serviciu d'emerxencia.
Lacalle reaccionó mientres la so visita a Trenta y tres, afirmando que los paros “cada vez tienen menos ecu porque hai una mayor comprensión del trabayador nel sentíu de que la dirigencia sindical ta un pocu retrasada”, y a otru día, en Florida, refiriéndose a les agresiones del tresporte d'emerxencia, afirmó que nun habría qu'almitir ente los orientales “los odios, les intolerancies, la violencia, l'espíritu de sedición, nin l'ataque a la esencia de la Patria, porque esa sí ye intanxible patrimoniu que vamos defender”. La respuesta llegó llueu. Los tupamaros convocaron a un actu nel Palaciu Peñarol pal 22 de setiembre cola conseña “''¡ Deféndanse! llegó a la hora d'entamar la engarradiella (…). Non queda, frente a l'actual situación, otra salida que proponer la llucha o la emigración''”. Los comunistes afirmaron que “el país llegó a una cruz de los caminos”; por eso “les movilizaciones populares, la iniciativa política y los proyeutos alternativos tienen de concentrase n'evita-y al Uruguái reestructurar conservadora”. El Secretariu Xeneral del Partíu Comunista, Jaime Pérez, esplicó que “''l'oxetivu ye doble, per un sitiu atrabancar y puxar porque nun se cumpla'l plan neolliberal (...) y por otru dar una ofensiva reivindicadora y democrática porque nun podemos dici-y a la xente qu'espera, que tou va iguar nel 94”.
Escultura
Xapón
Haza'l final del periodu Jōmon, periodu de la prehistoria xaponesa que compriende ente'l 12.000 y el 300 e.C., aparecen yá delles figures que podemos calificar como escultures. Tenemos vasos de cerámica con decoración en forma de llama, y tamién figures dogū (representaciones d'humanoides y animales) en cerámica finamente trabayada que presenten los carauterísticos güeyos con forma de "gafes pa la nieve". Demientres el periodu Kofun (sieglos III-VI) colocábense figures haniwa, esquemátiques y con pocu detalle, d'homes y animales, feches en terracota, a la vera de les tumbes de persones importantes de la comunidá. La llegada del budismu al archipiélagu xaponés, nel sieglu VI, acompañose de la llegada d'un nuevu estilu escultóricu, refináu y sofisticáu, con formes y estilos chinos modificaos tres del so pasu pela península coreana. El templu de Hōryū-ji (sieglu VII) y los sos elementos interiores sobrevivieron al pasu del tiempu abondo meyor que cualesquier otru templu budista contemporaneu suyu, lo que mos permite contemplar una "Trinidá Shaka" en bronce del añu 623, una figura que representa al Buda "históricu" escoltáu por dos bodhisattvas y tamién los Reis Guardianes de les Cuatro Direiciones, los cuatro dioses budistes que se representen mirando pa los cuatro puntos cardinales.
Netty Witziers-Timmer
Netty Witziers-Timmer foi una atleta neerlandesa, especialista na prueba de 4x100 m na que aportó a campeona olímpica en 1948.
Escultura
Xapón
La imaxe de madera (sieglu IX) de Shakyamuni, el Buda "históricu", entronizáu nún edificiu ausiliar del templu Murō-ji, ye un exemplu típicu de la escultura de los anicios del periodu Heian. Represéntase a un Buda corporientu, vistíu con una túnica gruesa con pliegues decoraos n'estilu hompa-shiki (los pliegues recuerden a les foles del mar) y con una espresión facial austera. La escuela Kei d'escultores, especialmente Unkei, crearon y desarrollaron más tarde un nuevu estilu, más realista, de representación de la figura humana na escultura.
Luis Alberto Lacalle
Conflictividá sindical y "diálogu social"
Dempués de casi 7 meses de permanentes enfrentamientos y reproches públicos, el gobiernu y la direición sindical entablaron el diálogu social: a partir del 24 d'ochobre cuando'l Ministru de Trabayu, Carlos Cat, anunció l'entamu d'una nueva yera nes rellaciones del gobiernu colos gremios, abriendo, a otru día, la instancia negociadora nuna xunta na qu'empezó a xestase a fines d'agostu cuando Lacalle, alvirtiendo que les dificultaes económiques y la creciente conflictividá podíen faer inmanejable pa toos la situación del Uruguái, aceptó una ufierta del Diputáu Rafael Michelini del PGP, pa oficiar de nexu ente él Poder Executivu y el PIT-CNT col propósitu de llograr dalgún tipu d'entendimientu. Les conversaciones reservaes posteriores pasaron a un nivel políticu (García Pintos, Michelini y los sindicalistes, el socialista Eduardo Fernández y el comunista Rubén Villaverde quien afirmó que “si unu nun atopa un camín de consensu pa les temes importantes, el país puede dise de les manes”) ya inclusive téunicu colos economistes Javier de Haedo y Juan Manuel Rodríguez, n'Estaos Xuníos, mientres la so visita a empiezos de payares onde s'entrevistó col presidente George Bush padre, dixo Lacalle: “El gran diálogu nacional que foi abiertu pol gobiernu colos sindicatos y empresarios ye positivu porque convierte la situación tirante nun discutiniu ente xente civilizao”.
Un aspeutu a considerar en tou esto, yera la necesidá de coordinar la política salarial cola evolución de la inflación. Aldericóse enforma si indexación sí o non, y si tenía de ser sobre la base de la inflación pasada o la inflación esperada.
Escultura
Xapón
Práuticamente toles grandes escultures de Xapón de magar foron budistes, con dalgunos equivalentes sintoístes, y la decayencia del budismu nel archipiélagu nel sieglu XV traxo apareyada la perda d'importancia de la escultura monumental, que quedó reducida a una función de decoración arquitectónica. Por embargu, los trabayos escultóricos de pequeñu tamañu desarrolláronse hasta algamar un nivel perimportante de sofisticación téunica y refinamientu n'oxetos como los inrō (pequeñes caxes pa guardar oxetos) y los netsuke (cierres del obi, cuerda de la que colgaba'l inrō dende'l cinturón del kimonu) y fundes en metal pa les espades. Nel sieglu XIX desarrollose una industria d'esportación de pequeñes figurines de bronce, marfil o porzolana de gran refinamientu y creciente complexidá téunica na so ellaboración.
Netty Witziers-Timmer
Carrera deportiva
Nos XX. OO. de Londres 1948 ganó la medaya d'oru nos relevos 4x100 metros, con un tiempu de 47.5 segundos, llegando a meta per delantre d'Australia y Canadá, siendo les sos compañeres d'equipu: Xenia Stad-de Jong, Gerda van der Kade-Koudijs y Fanny Blankers-Koen.
Escultura
India
La primer escultura conocida nel socontinente indiu débese a la civilización del valle del Indo (3000-1700 e.C.), y atopose nos enclaves arqueolóxicos de Mohenjo-daro y Harappa, nel Paquistán. Ente les figures que s'alcontraran rescampla la famosa estatuina de bronce que representa a una baillarina. Pesie a ello, les figurines en bronce o piedra son escases, mentantu que son muncho más abondantes les figurines de cerámica y los sellos en piedra, munches veces con representaciones de animales o dioses ellaboraes con gran procuru. Tres de la desapaición d'esa cultura, pasen bien de sieglos con perpocos restos d'escultura, hasta la llegada de la era budista. La única esceición relevante son un garapiellu de figures de cobre dataes, magar que provisionalmente, nel 1500 e.C. y atopaes en Daimabad.
La gran tradición india d'escultura monumental en piedra aparez relativamente tarde con respeutu a otres grandes cultures, nún momentu nel que la civilización india yá tenía desarrolláose por bastante tiempu. Habrá ser nel reináu d'Ashoka (c. 268-232 e.C.) cuando se llevanten los pilares d'Ashoka, una serie de columnes (consérvense 19) repartíes per tol territoriu que controlaba, y qu'incluyía bona parte del socontinente, nes que se inscribíen los edictos d'esti rei. Les columnes teníen, nel so cumal, escultures d'animales, principalmente lleones; entá queden seis en pie anguaño. Consérvense tamién grandes cantidaes d'escultures figuratives, la mayoría d'elles en relieve, n'estupes de la dómina budista temprana; rescamplen, pola so importancia y monumentalidá, les de Sanchi. Piénsase qu'estes figures pudieran tener evolucionao a partir d'una tradición de figures asemeyaes en madera que compartieron el budismu y l'hinduísmu.
Luis Alberto Lacalle
Conflictividá sindical y "diálogu social"
El diálogu social dexó una paz gremial momentanea, yá que el so desenvolvimientu punxo al descubiertu y desnudu ante la opinión pública, les grandes diferencies que se plantegaben dientro de la central obrera sobre los procedimientos a poner en marcha contra l'alministración de Lacalle. Surdió la definición de duros y blandios qu'históricamente empezó a xestase nel movimientu obreru uruguayu cuando los comunistes fueron reculando y perdiendo dominiu nos gremios ante l'apaición de los tupamaros, que tomaron al movimientu sindical como'l campu más apropiao pal enraigono de los sos ideales de llucha. Por eso, el dique con que'l gobiernu del Presidente Lacalle pretendió controlar les esixencies sindicales, tres unos pocos meses empezó a ser socesivamente furáu por nuevu movilizaciones que se reiniciaron en 1991 y siguieron mientres l'añu siguiente (anestesistas, xueces, maestros, tresporte), adquiriendo'l so puntu culminante cuando españó'l conflictu nun sector llaboral ensin sindicatu: el de los policías.
Escultura
India
Les escultures (hinduistes, xainistes y budistes) de Mathura, de los sieglos I-III, amuesen un amiestu de rasgos de les tradiciones propies de la India y de les influyencies occidentales qu'aportaran al socontinente al traviés del arte grecobudista de Gandhara, y constitúin la base de la escultura relixosa india posterior. El so estilu difundiose per bona parte de la India na dómina del imperiu gupta (c. 320-550) y dempués nel que puede considerase como "periodu clásicu" de la escultura india, que compriende'l periodu que media ente les escultures d'Ellora y les d'Elephanta y quiciás un poco dempués, esto ye, ente los sieglos V-X. Les escultures posteriores de gran tamañu son de temática cuasi exclusivamente relixosa, y tán tallaes con un diseñu bastante conservador; los dioses represéntense a menudu en pose frontal, de pie... magar que los espíritos sirvientes como los apsaras y yakshi suelen esculpise en poses sensuales, curvilínees. La talla aveza a ser perdetallada, con relieves complexos per detrás de la figura principal, tallada n'alturrelieve. Los renomaos bronces de la dinastía Chola (c. 850-1250) del Sur de la India, diseñaos munchos d'ellos pa ser pasiaos en procesión, incluin les figures de Shiva y Nataraja. Anteriores a ellos nel tiempu son le talles en granitu de Mahabalipuram, dataes na dómina de la dinastía Pallava (275-897).
Sureste asiáticu
La escultura d'esta rexón xeográfica caracterízase, en xeneral, por presentar abondante ornamentación, como puede vese nes grandes escultures, budistes ya hinduistes, de la escultura khmer (sieglos X-XIII) conservaes n'Angkor Wat, el xigantescu complexu budista de Borobudur, na islla de Xava (sieglu IX) o los monumentos hinduistes de Bali. Estos dos caberes inclúin munchos relieves amás de les figures de bultu redondu. Asina, en Borobudur hai 2.672 paneles decoraos en relieve amás de 504 estatues de Buda y munches otres de guardianes, y bien de figures formando parte d'estupes.
En Tailandia y Laos la escultura llimitose, en bona medida, a la representación d'imáxenes de Buda, a menudo bañaes n'oru, de gran tamañu en templos y monasterios y piquiñines pa guardar nes cases. D'otra banda, la escultura tradicional en Myanmar desarrollose anantes del nomáu periodu Bagan (849-1297). Ehí, como nos otros países de la rexón, la mayoría de les escultures de madera del periodu Bagan y del Ava perdiéronse.
En dómines posteriores percíbese la influyencia china na escultura en Vietnam, Laos y Camboya; consérvense abondos más exemplos d'escultures de madera en toa la rexón.
Luis Alberto Lacalle
Paru policial
El Poder Executivu recurrió al exércitu, qu'aportó a patrullar la ciudá ensin arreyase en nenguna midida que coartara los reclamos, poniéndose en práutica lo que llamó'l "Plan Cuerda", situación que xeneró'l primera desencuentro ente'l Presidente Lacalle y el Comandante en Xefe, Xeneral Juan Rebollo. Mientres la sesión del Conseyu de Ministros onde s'analizó la tema, preguntáu sobre la posibilidá de cuntar coles Fuercies Armaes pa entamar otru tipu d'aiciones el Comandante en Xefe amosóse duldosu, actitú que nun correspondía al cargu qu'ocupaba. Mientres el desenvolvimientu de la sesión produció un sabotaxe que la so noticia nun foi bien espublizada.
Escultura
L'Islam
L'Islam ye anicónicu, esto ye, prohibe la representación de figures humanes ya animales, lo que fai que la so escultura seya mayoritariamente d'arabescos tallaos en relieve o calaos, con base en temes vexetales que delles veces tienden a la xeometrización abstracta. Sicasí, na escultura islámica más antigua conservada, la de la fachada de Mshatta (década del 740), entá aparecen animales, acompañaes d'una decoración tupida d'arabescos, n'alturrelieve. Alcuéntrense tamién figures humanes y animales, la mayoría en baxurrelieve y acompañaos de decoración n'arabescos, en munches pieces posteriores en materiales como cerámica, marfil o metal.
Les figures d'animales en bultu redondu admitíense tamién pa escultures destinaes al usu priváu siempre que l'oxetu tuviera una utilidá práutica clara. Asina, l'arte islámicu medieval incluyía munches figures con forma d'animal en metal utilizaes como aguamaniles, quemadores d'inciensu o como base de sofitu de fontes. Rescamplen ente ellos los famosos lleones de l'Alhambra de Granada y la que ye la mayor fitura animal conocida del arte islámicu medieval, el grifu de Pisa. Nel mesmu sen, tamién había representaciones de figures animales tallaes en piedres semiprecioses usaes como mangos de puñal o copes, especialmente nel conocíu como arte Mugal (sureste d'Asia, sieglos XVI-XIX). En xeneral, el gráu d'aceptación d'esta relaxación de les estrictes normes islámiques varió nel tiempu y nel espaciu, siendo la España islámica, Persia ya India los llugares onde más s'espardieron estes representaciones animales, especialmente na corte y el so entornu.
Luis Alberto Lacalle
Paru policial
Cortaron la enerxía llétrica del Edificiu Llibertá y anularon la emerxencia. Los xeneradores nun s'encender, polo que'l Presidente y los Ministros tuvieron que baxar poles escaleres, a escures, allumaos pola lucecilla que proyeutaba un pitu encendíu pol primer mandatariu.
Escultura
África
El reinu nubiu de Kush, nel actual Sudán, tenía contactos estrenchos, y delles veces violentos, con Exiptu, y produció escultures monumentales con estilos derivaos de los del so vecín septentrional. Nel oeste d'África les escultures más antigües conocíes pertenecen a la cultura Nok, que s'espardió ente'l 500 e.C. y el 500 per tierres de l'actual Nixeria; son figures d'arcilla que representen figures humanes con cuerpos allargaos y formes angulares. Les cultures de la zona posteriores a ella desarrollaron el modeláu en bronce pa facer relieves colos que decorar palacios, como los famosos bronces de Benín, y tamién escultures de cabeces de reis, d'estilu naturalista, como les que se conservan alredor de la ciudá yoruba d'Ife, feches en terracota y metal ente los sieglos XII-XIV. Los pesos d'Akan, fechos n'oru, son un tipu de pequeñes escultures de metal producíes ente 1400 y 1900; dalgunos aparentemente representen refranes, un elementu narrativu poco habitual nel arte africanu. Consérvense tamién dalgunes vistimientes reales qu'incluyíen espectaculares elementos esculpíos n'oru.
Luis Alberto Lacalle
Paru policial
Foi entós que Lacalle consultó al Xeneral Fernández pa saber si l'exércitu podía desallugar a los güelguistes del predio. La respuesta foi positiva. “L'aición llevar a cabu nuna hora, pero puede haber 30 muertos…”. Foi entós que Lacalle arrenunció d'esta posibilidá.
Escultura
África
Munches figures producíes nel África occidental utilícense'n rituales relixosos, y a menudu tán cubiertos de vistíos que se-yos ofrenden. Los pueblos de fala mandé ellaboren pieces de madera con cuerpos planos y brazos y piernes en forma de cilindru. Nel África central, por embargu, les principales carauterístiques distintives inclúin caras con forma de corazón que se curven haza l'interior feches a partir de círculos y puntos.
Les poblaciones de la rexón de los Grandes Llagos nun tienen sonadía pola so escultura. Nostante, hai que mencionar les escultures feches sobro troncos finos, una especie de tótems tallaos con formes humanes y decoraos con formes xeométriques y remataes con figures d'animales, persones ya otros oxetos. Estes pértigues asítiense a la vera de les tumbes, y asóciense cola muerte y el mundu de los antepasaos. D'otra banda, nel xacimientu nomáu Gran Zimbabwe, que compriende los restos de la que fora la capital del reinu de Zimbabwe na Edá del Fierro final, mos dexó edificios imponentes y de mayor valir que les sos estatues, pero los sos ocho páxaros de Zimbabwe, fechos n'esteatita y montaos enriba de monolitos, parecen haber tenío una significación especial. Los escultores zimbabwanos de l'actualidá, heriedes de los autores d'aquellos, tienen algamao un reconocimiento internacional importante coles sos escultures n'esteatita. No que cinca a l'África del Sur, les figures más antigües conservaes, n'arcilla, son de los años 400-600, y son cabeces cilíndriques nes que s'amiesten rasgos humanos y animales.
Luis Alberto Lacalle
Paru policial
Esta decisión de los militares determinó que na negociación colos policías – llevada a cabu pol subsecretariu del Interior, Dr. Carlos Moreira – el Poder Executivo tuviera que vencer más allá de lo previsto, lo que darréu afaló la multiplicación de la conflictividá que vivía'l país y el predominiu de los radicales (los duros) del PIT-CNT. El sindicatu d'enseñanza propunxo nun empezar les clases en 1993 si los sos reclamos salariales nun yeren atendíos; el 23 y 24 de payares paralizóse'l tresporte por 48 hores y los emplegaos de salú pública nun trabayaron mientres 60 hores cola conseña: “los policías tienen armes, nós tenemos xeringues…”.
Fuelga na construcción
Nel añu 1993 produzse la fuelga más llarga de la historia de la construcción nel Uruguái, 83 díes. La fuelga foi motivada pol intentu del gobiernu de rebaxar los salarios, imponiendo una pauta salarial per debaxo del índiz d'inflación. La fuelga foi una prueba pal gobiernu, pa los empresarios, pal SUNCA (Sindicatu Únicu Nacional de la Construcción y Anexos), pa los militantes y pa cada trabayador. El sindicatu ocupó tolos centros de trabayu nel país. Creó comités de fuelga nes obres, y tantu nos departamentos del interior como en Montevideo, desenvolvió una política bien fuerte d'aliances con otros sectores de la sociedá, que llogró un importante sofitu a los güelguistes. Estableció una política de comunicación cola sociedá polo xeneral que dexó una rellación direuta con ella. Los piquetes de güelguistes establecíen esta comunicación, xubiendo al tresporte públicu y esplicando a viva voz cuálos yeren los sos problemes y apurriendo volantes que describíen y esplicaben la situación.
Escultura
L'América precolombina
La escultura n'América Llatina desarrollose en dos áreas separtaes y diferenciaes: Mesoamérica nel norte, y Perú nel sur. En dambes áreas la escultura foi, al principiu, en piedra, entamando a usase posteriormente, cuando les civilizaciones de la zona foron siendo teunolóxicamente más eficientes, en terracota y metal. La rexón mesoamericana produció más escultura monumental, con obres que van de los xigantesques figures feches con bloques de piedra de les cultures olmeca y tolteca a los esquisitos baxurrelieves que caractericen a les cultures maya y azteca. Na rexón andina, por el contrario, les escultures yeren piquiñines, pero tamién de gran calidá artística.
Luis Alberto Lacalle
Fuelga na construcción
L'alcuerdu col cual remata la fuelga ruempe cola pauta salarial y establez la creación del Fondu Social, con apurras de los emplegadores y de los trabayadores.
Corolariu
Mientres el gobiernu de Lacalle imponer en dellos casos la creación y n'otros la puesta en funcionamientu d'instancies cola participación d'actores políticos y sociales. Los casos más relevantes fueron: La integración del direutoriu del Bancu de Previsión Social con representantes de los empresarios, trabayadores (a partir de ternes propuestes pol PIT-CNT), xubilaos (el veteranu dirixente de xubilaos Luis Colotuzzo); la creación de la Xunta Nacional d'Emplegu (JUNAE) cola interaición de delegaos de los trabayadores y empresarios, y la creación de la Comisión Sectorial de Mercosur (Comisec), onde'l sector públicu – al traviés de dellos ministerios, la OPP y empreses públiques – analizaba con empresarios, sindicalistes y organizaciones cooperatives los impautos del Mercosur pal Uruguái y les estratexes del país pa una meyor participación nel procesu d'integración rexonal. Resulta en cierta midida contradictoriu que precisamente'l gobiernu impulsor de midíes de corte neolliberal y que tuvo los enfrentamientos más duros con sectores sociales, fuera tamién el que xeneró estes instancies de diálogu en temes sustanciales como emplegu, seguridá, integración rexonal, etc. Una posible esplicación ye que'l gobiernu nacionalista yera menos vertical tocantes a los ministerios y los sos conductores. A la lluz d'estes esperiencies, empezar a xestar una nueva cultura de vinculación ente organizaciones sindicales empresariales, empreses y gobiernu, que marcaron un puntu d'inflexón tresformador. .
Escultura
L'América precolombina
N'América del Norte, pela so banda, usóse la madera pa esculpir tótems, máscares, cacía, canoes y bayura d'oxetos pa usos diferentes, con diferencies importantes nel so diseñu y decoración ente les diferentes cultures y rexones. L'estilu más desarrolláu ye'l de la rexón pacífica noroccidental, na que un grupu d'estilos formales ellaboraos y perestilizaos sentaron les bases d'una tradición escultórica que continúa anguaño. Amás de los famosos tótems, les fachaes de les cases incluíen talles de conteníu relixosu y mortuoriu. Ente los inuit, nel estremu más occidental del continente, la tradición de talla d'oxetos en marfil y esteatita entá continúa anguaño.
Luis Alberto Lacalle
Salú Pública
En xunetu de 1991, l'entós Ministru de Salú Pública de Lacalle, Dr. Carlos Delpiazzo, suspendió'l repartu de preservativos nos centros de salú, aduciendo razones d'orde moral y relixosu, xenerando refugu nos sectores venceyaos a la sanidá nel país, y a bona parte del sistema políticu. Esta decisión tuvo motivada pola aparente pertenencia de Delpiazzo al Opus Dei.
Xubilaciones
Nun Referéndum realizáu xunto a la eleición de 1989, la ciudadanía aprobó una reforma constitucional pola cual establecíase que los aumentos de les jubilación tendríen de ser fitos al nivel permediu de los salarios. Esto foi problemáticu pa la intención de Lacalle de retayar puxantemente'l gastu públicu; amás del bien aldericáu "Axuste fiscal", viose obligáu a recaldar impuestos tol tiempu pa cumplir col mandatu popular d'amontar les xubilaciones.
Escultura
Realismu y modernismu tempranu (sieglu XIX y primer terciu del XX)
La escultura clásica del sieglu XIX caracterizábase por un compromisu col naturalismu (Antoine-Louis Barye) o por una grandiosidá maxestuosa (Lord Leighton). Esta tradición clásica dixebrose en diferentes caminos cola llegada del sieglu XX, pelo l'estudiu de los modelos vivos y la tradición postrenacentista siguíen siendo parte fundamental de toes elles.
Luis Alberto Lacalle
Xubilaciones
Como resultancia, escontra 1994 el permediu de les xubilaciones aumentara en términos reales un 40%, el nivel de vida de los xubilaos ameyoraba, pero tamién s'acentuaba la necesidá d'una reforma de la seguridá social.
Escultura
Realismu y modernismu tempranu (sieglu XIX y primer terciu del XX)
Auguste Rodin foi'l más famosu de los escultores europeos del entamu del sieglu XX. Ye avezao referise a él, y tamién a los sos discípulos, qu'incluyíen a Camille Claudel y Hugo Rheinhold, como escultores impresionistes, que buscaben modelar nes sos obres un momentu fugaz de la vida corriente.
El clasicismu modernu amosó menos interés pol naturalismu, y muncho más pola estilización formal. Los escultores enfotáronse más nos ritmos de los volúmenes y los espacios y a les cualidaes de les superficies, dexando de llau l'interés porque la escultura tuviera un conteníu narrativu o por tallar de forma fiel los detalles anatómicos o de vestuariu. Púnxose'l focu más en reflexar aspectos psicolóxicos que nel realismu físicu, y atropáronse pa les escultures influyencies d'estilos artísticos de tol mundu.
Luis Alberto Lacalle
Política Internacional
EL Presidente Lacalle percorrió casi toa América, onde texó especialmente llazos d'amistá colos presidentes Patricio Aylwin y Carlos Menem. Viaxó amás a China, Canadá, Méxicu, el Reinu Uníu y la Comunidá Europea, con perabondosa delegación empresarial, procurando ampliar el comerciu. Tamién caltuvo una bien estrecha vinculación con autoridaes ya instituciones americanes, onde'l so discursu espresáu en perfectu inglés, pretendía atraer a un auditoriu selectu. Col presidente George Bush (padre), cultivó una estrecha amistá. Nel últimu Cume Presidencial qu'asistió (en Miami), yá pasaos los comicios, la so intervención centrar na necesidá de qu'EE.XX. abriera la so economía a Llatinoamérica, si quería, en realidá, collaborar col so desenvolvimientu y curiar la so estabilidá.
Escultura
Realismu y modernismu tempranu (sieglu XIX y primer terciu del XX)
Ente los principales autores del clasicismu modernu podemos citar a Aristide Maillol, Alexander Matveyev, Joseph Bernard, Antoine Bourdelle, Georg Kolbe, Libero Andreotti, Gustav Vigeland, Jan Stursa o Constantin Brâncuși. Na década de 1930 el clasicismu modernu convirtióse nel estilu "nacional" de dos grandes rexímenes totalitarios, l'Alemaña nazi y la Unión de Repúbliques Socialistes Soviétiques, que s'apropiaron del trabayu d'escultores anteriores a la so aparición, como ye'l casu de Kolbe y Wilhelm Lehmbruck n'Alemaña o Matveyev en Rusia. Demientres los setenta años d'esistencia de la URSS, toles xeneraciones d'escultores foron aprendíos nel estilu distintivu del país, el nomáu realismu socialista, que supunxo una vuelta al énfasis decimonónicu nel melodrama y el naturalismu.
La enseñanza de los cánones clásicos desapaeció de la educación artística n'Europa occidental hacia 1970, y estes corrientes del clasicismu modernu foron marxinalizaes dientro ha historia del modernismu. Sicasí, el clasicismu siguió siendo la base de la educación artística nes academies soviétiques hasta 1990, poniendo los cimientos pa l'apaición d'un arte figurativu espresivu nel este d'Europa y en delles partes d'Oriente Mediu. Pal añu 2000, pesie a que la tradición europea clásica entá atrae al públicu, sigue pendiente una revisión de los programes educativos que ponga en valor el so desarrollu contemporaneu.
Luis Alberto Lacalle
Mercosur ya Integración rexonal
Les negociaciones sobre integración de mercaos ente Arxentina y Brasil avanzaren enforma mientres los gobiernos d'Alfonsín n'Arxentina y José Sarney en Brasil, pero tomaron gran velocidá cola llegada al sillón presidencial, de Menem n'Arxentina y de Fernando Collor de Melo en Brasil. Afitóse fecha pa la firma del alcuerdu d'integración pal 6 de xunetu de 1990. Hasta esi entós Uruguái, que desenvolviera dos alcuerdos de profundización comercial con Arxentina y Brasil (conocíos por PEC Y CALCE respeutivamente) nun participaba de les conversaciones ente los vecinos, con rellación a una integración mayor. Asina, cuando'l canciller Héctor Gros Espiell enterar de la fecha aludida, informa a Lacalle la inminencia del alcuerdu arxentín-brasilanu.
Ellí hubo una circunstancia qu'afala al gobiernu uruguayu a xestionar velozmente, ante Brasil y Arxentina, la so inclusión nel proyeutu d'integración; hubo un cambéu radical de posición de la Cámara d'Industria (dirixida entós por Pedro Nicolás Baridón y Helios Maderni) que, de renuente, pasa a ser partidaria de la integración, cosa qu'impulsa al gobiernu a movese nesi sentíu. Con esi ambiente, rápido, Lacalle decidir a nun perder el tren y asina-y lo encamienta al so Canciller. Dempués de delles xuntes d'ésti y del Ministru d'Economía colos sos pares d'Arxentina y Brasil, Uruguái ye aceptáu como integrante plenu del futuru Mercosur.
Escultura
Realismu y modernismu tempranu (sieglu XIX y primer terciu del XX)
Dalgunos de los clasicistes modernos adoptaron un estilu más decorativu, averáu al art decó (Paul Manship, Jose de Creeft, Carl Milles); otros optaron por un estilu más espresivu y con una mayor estilización abstracta (Anton Hanak, Wilhelm Lehmbruck, Ernst Barlach, Arturo Martini), y otros más tomaron como modelu la escultura del Renacimientu (Giacomo Manzù, Venanzo Crocetti).
Luis Alberto Lacalle
Mercosur ya Integración rexonal
Lacalle, considerando qu'esi pasu ye una cuestión d'estáu, convoca al Edificiu Llibertá a los líderes de tolos sectores políticos representaos nel Parllamentu. Recibe'l sofitu unánime y esplícito de toos. La cancillería uruguaya comandada por el mesmu Ministru Gros Espiell y el direutor d'Asuntos Económicos Dr. Miguel Berthet empiecen, xunto con Braga y los sos asesores los economistes Gustavo Licandro y Isaac Alfie, a concordar los mecanismos d'integración que yá se preven nel futuru Tratáu d'Asunción.
La tema Mercosur ocupó, de normal, los órdenes del día del gobiernu, mientres tol periodu. Non yá fueron figures los cancilleres (na etapa de Sergio Abreu, al averase los plazos finales, multiplíquense xuntes y xestiones) o los ministros d'Economía y Finances. Tamién otros ministros participaben nesi tipu de rondes, especialmente'l Ing. Alvaro Ramos, titular de Ganadería, Agricultura y Pesca y xunto con toos ellos un grupu d'asesores selectos (Berthet, Sienra, Cardoso, García Peluffo, Galdós Ugarte, etc.), los que teníen qu'absorber la ventaya, en tiempos, que llevaben los numberosos equipos arxentinos y brasilanos y teníen de multiplicar esfuercios p'harmonizar los intereses y estructures uruguayes a la nueva realidá qu'imponía la integración. Dende la firma del Tratáu hasta la xunta en Ouro Preto, decenes fueron los tropiezos, resfregones y desaxustes que tuvieron que sobrollevar el negociadores uruguayos, pa faer posible una equitativa participación del país nel mercáu común que s'anunciaba.
Escultura
Modernismu
Los movimientos escultóricos del modernimsu inclúin, ente más otros, el cubismu, l'abstracción xeométrica, el movimientu De Stijl, el suprematismu, el constructivismu, el dadaísmu, el surrealismu, el futurismu, el formalismu, l'espresionismu abstractu, el Pop-Art, el minimalismu, el Land Art y l'Installation Art.
Al entamu del sieglu XX Pablo Picasso revolucionó l'arte de la escultura al entamar a crear les sos "construcciones", l'equivalente escultural del collage pictóricu, nes qu'amestaba diversos oxetos y materiales ensin rellación ente ellos nuna pieza escultórica única. La llegada del surrealismu fizo qu'entamaren a llamase "escultures" a coses que primero nun teníen consideración tala. Exemplu d'ello son les nomaes "escultures involuntaries", feches con diverses téuniques. Asina, el coulage consistía en facer escultures vertiendo dalgún material fundíu (cera, metal o inclusive chocolate) n'agua frío, dexando que ficiera figures caprichoses. Nos años siguientes Picasso fizo bien de trabayos en cerámica, provocando, cola so reinterpretación del arte cerámicu de diverses partes del mundu, un renacimientu de l'alfarería, con figures destacaes como George E. Ohr, Peter Voulkos, Kenneth Price y Robert Arneson. Marcel Duchamp creó l'estilu nomáu arte atopáu (del francés objet trouvé), nel que se trabaya sobre productos manufacturaos con intención artística, fabricando pieces como Fonte (1917).
Luis Alberto Lacalle
Mercosur ya Integración rexonal
Paralelamente al Mercosur, una clara concepción xeopolítica impulsaba'l gobiernu pa consolidar el conveniu de Tresporte con Arxentina, Brasil, Bolivia y Paraguái, denomináu, términu acuñáu pol Presidente, Hidrovía. Pa Lacalle yera la espresión práutica de la denominada "política de meridianos" que l'Uruguái tien de favorecer pa complementar los venceyos colos países mediterráneos y facilitar la so condición d'usuarios rexonales de les nueses instalaciones portuaries. Mercosur y Hidrovía dieron que falar abondo en tol periodu.
Escultura
Modernismu
De forma asemeyada, el trabayu de Constantin Brâncuși al entamu del sieglu abrió'l camín pal desarrollu posterior de la escultura abstracta. Rebelándose escontra'l naturalismu de Rodin y los sos contemporáneos, Brâncuși buscó espresar les esencies de los oxetos representaos, como puede vese nes elegantes y refinaes formes de la so serie d'escultures Páxaros nel espaciu (1924).
La influyencia de Brâncuși, colos sos conceptos de reducción y abstracción, puede rastrexase al traviés de les décades del 1930 y 1940 n'artistes como Gaston Lachaise, Jacob Epstein, Henry Moore, Alberto Giacometti, Joan Miró, Julio González, Pablo Serrano o Jacques Lipchitz. Na segunda d'eses décades la escultura abstracta recibió un nuevu emburrión de manes d'Alexander Calder, Len Lye, Jean Tinguely y Frederick Kiesler, pioneros del arte cinéticu.
Luis Alberto Lacalle
Mercosur ya Integración rexonal
La Hidrovía, que yá venía col emburrie que l'ex-ministru coloráu Jorge Sanguinetti diéra-y, tien un momentu de reblaneda inicial cuando empiecen los trámites pa convocar el llamáu al dragáu de la canal de Martín García y sigue, con visita presidencial incluyida, a lo que se llamaba Puerto Quijarro, obra del empresariu Joaquín Aguirre Lavayén, en Bolivia y a lo que sería'l corredor fluvial por onde les riques rexones del Mato Grosso do Sul y Rondônia sacaríen la so producción. Problemes físicos (calaos) y burocráticos atrabanquen el desenvolvimientu del proyeutu; l'alloñamientu de Jorge Sanguinetti de la Comisión de Tresporte de la Cuenca del Plata quítalo del impulsu de la so esperiencia y una alvertencia dende la Caro pol so integrante y espertu doctor González Lapeyre, de qu'Arxentina nun cumplía col so parte p'habilitar la navegación enagües enriba de la Represa de Reblincu y que la normativa vixente n'Uruguái privilexaba'l tresporte carreteru percima del fluvial, prendieron lluces marielles al momentu de cubicar la real vixencia de la Hidrovia, en tiempos arteros.
Escultura
Modernismu
L'espoxigue de la demanda d'arte públicu en forma d'escultures n'alcordanza de los desastres de les dos guerres mundiales y de los que morrieron nelles fizo que la escultura modernista paeciera desaparecer demientres unos años, pero a partir de la década del 1950 les comisiones encargaes de la construcción d'escultures públiques entamaron a aceptar el modernismu, qu'entamó a facese visible nos espacios urbanos. Asina, Picasso recibió l'encargu de facer una maqueta pa construyir una escultura pública de 15 m d'altor, la nomada Chicago Picasso (1967), que preside la plaza Daley d'esa ciudá estauxunidense. Nel so diseñu, ambiguu y controvertíu, ye difícil saber cuála ye la figura representada: una muyer, un caballu, un páxaru... o quiciás una figura totalmente abstracta.